Document ID: 32007D0496

KOMISIJAS LĒMUMS
(2007. gada 13. jūlijs),
ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem
(izziņots ar dokumenta numuru K(2007) 3327)
(Dokuments attiecas uz EEZ)
(2007/496/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (3), un jo īpaši tās 63. panta 3. punktu,
tā kā:
(1)
Komisijas 2006. gada 14. jūnija Lēmumā 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem un Lēmuma 2006/135/EK atcelšanu (4) paredzēti noteikti aizsardzības pasākumi, kas piemērojami, lai nepieļautu minētās slimības izplatīšanos, tostarp A un B apgabalu noteikšana, kolīdz rodas aizdomas par slimības uzliesmojumu vai tas ir apstiprināts.
(2)
Pēc augsti patogēnā H5N1 apakštipa putnu gripas uzliesmojuma Čehijā Komisija 2007. gada 21. jūnijā pieņēma Lēmumu 2007/434/EK, ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Čehijas mājputniem (5).
(3)
Neilgi pēc tam Komisija pieņēma 2007. gada 29. jūnija Lēmumu 2007/454/EK, ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem (6), lai Čehijā apstiprinātu A un B apgabalus, kā arī noteiktu šādu pasākumu termiņu.
(4)
Pēc augsti patogēnā H5N1 apakštipa putnu gripas uzliesmojuma Vācijā Komisija 2007. gada 9. jūlijā pieņēma Lēmumu 2007/483/EK, ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Vācijas mājputniem (7).
(5)
Sadarbībā ar Vāciju Komisija pārbaudīja šos pasākumus un ir gandarīta, ka A un B apgabalu robežas, kurus noteikusi minētās dalībvalsts kompetentā iestāde, ir pietiekamā attālumā no faktiskās uzliesmojuma vietas. Tādēļ A un B apgabalus Vācijā var apstiprināt un noteikt to, cik ilgi šādi ierobežojumi attiecībā uz reģioniem būs spēkā.
(6)
Tagad jāapstiprina pagaidu aizsardzības pasākumi, kas noteikti Lēmumā 2007/434/EK un Lēmumā 2007/483/EK. Turklāt epidemioloģiskās situācijas dēļ saistībā ar putnu gripas uzliesmojumu, ko konstatēja Čehijas mājputniem, ir jāmaina ierobežotie apgabali un pasākumu ilgums.
(7)
Turklāt Ungārija un Apvienotā Karaliste ir ziņojušas Komisijai, ka kopš 2007. gada 12. marta ir izbeigti visi kontroles pasākumi saistībā ar augsti patogēnas H5N1 apakštipa putnu gripas uzliesmojumiem šo valstu teritorijā, un tādēļ vairs nav nepieciešami pasākumi, kas attiecībā uz A un B apgabaliem ieviesti ar 4. panta 2. punktu.
(8)
Tādēļ attiecīgi jāgroza Lēmums 2006/415/EK.
(9)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/415/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2007. gada 13. jūlijā

Labels: 0
6